**กิตติกรรมประกาศ**

 รายงานการวิจัยเรื่อง การศึกษาคุณภาพน้ำทิ้งจากอาคารในมหาวิทยาลัยราชภัฏมหาสารคาม ได้ดำเนินการสำเร็จเรียบร้อยด้วยดี เนื่องจากได้รับความกรุณาจาก อาจารย์เชิดชัย สมบัติโยธา อาจารย์ที่ปรึกษา อาจารย์ ดร. นุกูล กุดแถลง ผู้ช่วยศาสตราจารย์ ดร. วุฒิกร สายแก้ว อาจารย์ที่ปรึกษาร่วม อาจารย์อังศุมา ก้านจักร ประธานกรรมการ อาจารย์เมตตา เก่งชูวงศ์ อาจารย์ประจำวิชา ที่ได้กรุณาให้คำแนะนำทุกๆ ด้านแก่คณะผู้วิจัยในครั้งนี้จนสำเร็จลุล่วงไปได้ด้วยดี คณะผู้วิจัยขอขอบพระคุณทุกๆ ท่านเป็นอย่างสูง

 ขอขอบพระคุณอาจารย์ทุกท่านที่ได้อบรมสั่งสอน ตลอดจนเพื่อนๆ สาขาวิชาวิทยาศาสตร์สิ่งแวดล้อมทุกคนที่ได้ช่วยแนะนำและช่วยค้นคว้าเอกสารและข้อมูลต่างๆ ในการทำวิจัยให้สำเร็จเรียบร้อยอย่างสมบูรณ์ในครั้งนี้

 ขอขอบพระคุณสำนักวิทยบริการและเทคโนโลยีสารสนเทศ มหาวิทยาลัยราชภัฏมหาสารคาม ที่เป็นแหล่งค้นคว้าข้อมูลต่างๆ ขอขอบพระคุณมหาวิทยาลัยราชภัฏมหาสารคามที่ให้การอนุเคราะห์สถานที่ในการดำเนินงานวิจัย และขอขอบพระคุณสถาบันวิจัยและพัฒนามหาวิทยาลัยราชภัฏมหาสารคาม ที่ให้การส่งเสริมสนับสนุนทุนในการดำเนินงานวิจัยในครั้งนี้ด้วย

 ขอขอบพระคุณบิดา มารดา ผู้ซึ่งเปรียบเสมือนชีวิตและจิตใจของคณะผู้วิจัยที่ได้ให้การอบรมสั่งสอน ให้ความรัก ความอบอุ่น กำลังใจตลอดมา และให้การส่งเสริมสนับสนุนกำลังทรัพย์ในการศึกษาเล่าเรียน คุณค่าประโยชน์ของรายงานวิจัยฉบับนี้ คณะผู้วิจัยขอมอบเป็นเครื่องบูชาพระคุณบิดา มารดา ตลอดจนบูรพาอาจารย์ที่มีส่วนสำคัญยิ่งในการอบรมสั่งสอนให้แก่คณะผู้วิจัยให้สำเร็จในครั้งนี้

 คณะผู้วิจัย